section_heading: Snimanje i objava
paragraph_text: Amorphis je tijekom srpnja i kolovoza 2005. snimio prethodni album Eclipse. Budući da su članovi grupe bili motivirani i da su željeli čim prije početi s novim snimanjem, Silent Waters snimljen je već godinu i pol dana kasnije, tijekom siječnja i veljače 2007. Produkcija albuma odvijala se tijekom veljače i ožujka u studiju Finnvox Studios. Prvi put u povijesti grupe nije došlo do promjene u njezinoj postavi između dvaju albuma, a i produkcijsko osoblje ostalo isto.